એક તરફ ચાલુ વર્ષે ચોમાસામાં અતિવૃષ્ટિ જેવા બાદમાં માવઠાની અસરથી કપાસ, મગફળી જેવા વગેરે પાકોમાં નુકસાન તો બીજી બાજુ કપાસના પાકમાં ગુલાબી ઈયળોનો ત્રાસ ત્યાં માંડ માંડ થોડો કપાસનો પાક બચ્યો છે તેમાં પીજીવીસીએલની બેદરકારીને કારણે બચેલા પાકમાં પાણી પિયત કરવાનું મુશ્કેલ બની ગયું છે, વીરપુરના આહાબા સીમ વિસ્તારમાં ખેતીની જમીન ધરાવતા ખેડૂતોના ખેતરમાથી પસાર થતી ઇલેવન કેવી તેમજ એલ. ટી. કાગવડ ફીડર વીજ લાઈનમાં ગમે ત્યારે વીજ તાર તૂટીને ખેતરોમાં પડે છે, આ અંગે ખેડૂતોએ જણાવેલ કે ઇસ 1984માં જીઇબી દ્વારા કાગવડ ફીડરની વીજ લાઈન નાખેલી છે તે જ ફીડરમાંથી આહાબાની સીમના ખેડૂતોને વીજ કનેક્શન આપેલ છે.